Vasilij Nikolajevič Pankov

Vasilij Nikolajevič Pankovsports-reference.com (),  (* 15. august 1968, Minsk) je bývalý bieloruský hokejista, v súčasnosti tréner prvého ženského celku v histórii Bieloruska Pantera Logojsk. Hrával v rokoch 1986 až 2002 na pozícií útočníka. Jeho mladší brat Dmitrij je tiež bývalý bieloruský hokejový reprezentant.

So svojou kariérou začal v drese Dinama Minsk, kde odohral deväť sezón. V sezónach 1993-94 a 1994-95 získal v jeho drese majstrovský titul a zároveň bol v týchto sezónach zaradený do All-Star bieloruskej ligy. V roku 1995 získal ocenenie Najlepší hráč ligy. Po sezóne 1994/95 prestúpil do ruského superligového klubu Lada Togliatti, kde odohral dve sezóny. Vo svojej prvej sezóne v drese Togliatti získal ligový titul a zároveň aj európsky pohár. Celkovo odohral za tento klub 111 zápasov v lige, v ktorých si pripísal 67 bodov.

Pred sezónou 1997/98 sa stal posilou slovenského extraligového klubu HC Slovan Bratislava. Za Slovan odohral tri sezóny v ktorých dvakrát získal majstrovský titul. V roku 2000 prestúpil do nemeckého klubu Augsburger Panther.

 Reprezentácia 
Pankov bol od roku 1994 stabilným členom bieloruskej reprezentácie. Reprezentoval Bielorusko na Majstrovstvách sveta C-kategórie 1994 a 1995, B-kategórie 1997, Zimných olympijských hrách 1998 a 2002 a Majstrovstvách sveta A-kategórie 1999, 2000 a 2001. Na Zimných olympijských hrách 1998, na ktorom obsadilo Bielorusko 4. miesto, mal po zápase o tretie miesto pozitívny nález na nandrolón v krvi.

 Reprezentačná štatistika 
 Podujatie  Z  G  A  B TM+/-MiestoMS C 1994 642682.MS C 1995 442641.MS B 1997 742633+41.ZOH 1998 71016-47.MS 1999621331-19.MS 200061124-29.MS 2001613435-214.ZOH 2002 91124-24.

 Trénerská dráha 
Od roku 2005 pôsobí ako tréner pri Bieloruskom národnom hokejovom mužstve do 18 rokov. Na MS juniorov 2007 bol asistentom trénera Andreja GusovaBelarus Entry List a o rok neskôr bol hlavným trénerom.

V roku 2010 sa stal trénerom novovzniknutého bieloruského ženského celku Pantera z mestečka Logojsk. Ide o prvý ženský klub v histórii Bieloruska a v sezóne 2010/11 v ňom budú pôsobiť aj dve slovenské olympioničky Petra Pravlíková a Martina Veličková.Dve Slovenky v prvom bieloruskom ženskom tíme Pantera bola v sezóne 2010/11 účastníkom spoločnej lotyšsko-estónsko-bieloruskej ligy, ktoraj sa stala víťazom. Výsledky a štatistiky na stránke Lotyšskej hokejovej federácie 

 Referencie 

 Externé odkazy 


Kategória:Bieloruskí hokejisti
Kategória:Bieloruskí hokejoví tréneri
Kategória:Hráči HC Slovan Bratislava
Kategória:Hokejisti Dinama Minsk
Kategória:Hráči Lada Togliatti
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2001
Kategória:Súrodenci v ľadovom hokeji
Kategória:Osobnosti z Minska